CELEX: 32001R0354
Language: da
Date: 2001-02-22 00:00:00
Title: Kommissionens forordning (EF) nr. 354/2001 af 22. februar 2001 om undtagelse for produktionsåret 2000/01 fra artikel 8, stk. 1, i forordning (EØF) nr. 1164/89 om gennemførelsesbestemmelserne for støtte til spindhør og hamp

Avis juridique important

|

32001R0354

Kommissionens forordning (EF) nr. 354/2001 af 22. februar 2001 om undtagelse for produktionsåret 2000/01 fra artikel 8, stk. 1, i forordning (EØF) nr. 1164/89 om gennemførelsesbestemmelserne for støtte til spindhør og hamp  

EF-Tidende nr. L 053 af 23/02/2001 s. 0004 - 0004

Kommissionens forordning (EF) nr. 354/2001af 22. februar 2001om undtagelse for produktionsåret 2000/01 fra artikel 8, stk. 1, i forordning (EØF) nr. 1164/89 om gennemførelsesbestemmelserne for støtte til spindhør og hampKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp(1), senest ændret ved forordning (EF) nr. 2826/2000(2), særlig artikel 4, stk. 5, ogud fra følgende betragtninger:(1) Med henblik på ydelse af den støtte til hør og hamp, der er omhandlet i artikel 4 i forordning (EØF) nr. 1308/70, er der i artikel 8, stk. 1, i Kommissionens forordning (EØF) nr. 1164/89 af 28. april 1989 om gennemførelsesbestemmelserne for støtte til spindhør og hamp(3), senest ændret ved forordning (EF) nr. 1313/2000(4), fastsat en frist for indgivelse af støtteansøgninger for hør og hamp. I produktionsåret 2000/01 har usædvanlige vejrforhold forsinket høsten i flere områder. For at tage hensyn til denne særlige situation bør fristen for indgivelse af støtteansøgninger for høsten i produktionsåret 2000/01 forlænges.(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -UDSTEDT FØLGENDE FORORDNING:Artikel 1Uanset artikel 8, stk. 1, i forordning (EØF) nr. 1164/89 kan en medlemsstat tillade, at hør- og/eller hampeproducenterne for produktionsåret 2000/01 senest den 30. april 2001 indgiver støtteansøgning om arealer, der på grund af usædvanlige vejrforhold ikke kunne høstes inden den 30. november 2000 for hør og den 31. december 2000 for hamp.Medlemsstaten indfører et kontrolsystem for at efterprøve, om forsinkelsen af høsten udelukkende skyldes ovennævnte usædvanlige vejrforhold, og underretter Kommissionen om de trufne foranstaltninger.Artikel 2Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra den 1. august 2000.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 22. februar 2001.På Kommissionens vegneFranz FischlerMedlem af Kommissionen(1) EFT L 146 af 4.7.1970, s. 1.(2) EFT L 328 af 23.12.2000, s. 2.(3) EFT L 121 af 29.4.1989, s. 4.(4) EFT L 148 af 22.6.2000, s. 34.